SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Mgr. Iveta Hermanovská, Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre ERC, MSCA a Zdravie, demografické zmeny a kvalitu života, AJ – RJ.
2.  Zahraničná pracovná cesta:
Belgicko, Brusel, vykonaná v dňoch 28. - 30. 4. 2015, Charlemagne building, room JENK a Madou Auditorium, Zasadnutie programového výboru pre Zdravie, demografické zmeny  a kvalitu života (SC 1) a zasadnutie NCP SC1,   spôsob financovania – refundácia EK a CVTI SR. 
3.  Rámcový program pobytu:
Neformále stretnutie členov programového výboru
Programový výbor Zdravie, demografické zmeny a kvalita obyvateľstva

1. Introduction
2. Approval of the draft agenda 
3. Approval of the summary record from the previous meeting 
4. Work programme 2016/2017
5. Work programme 2016/2017 (to be continued)
6. Update on other current issues
7. A.O.B.

Zasadnutie Národných kontaktných bodov pre Zdravie, demografické zmeny a kvalitu obyvateľstva

1.	Welcome & introduction – Objectives - New communication modalities
2.	Update on topics and call results
3.	Observer presentation
4.	Timelines for WP 2016-17
5.	SME instrument
6.	FTI opportunities for projects related to SC1
7.	Clinical Trials
8.	SSH in Horizon 2020
9.	Presentation by Health NCP project (HNN 2.0)
10.	IP (Intellectual Property) in Horizon 2020
11.	Innovative Medicines Initiatives (IMI-2)
12.	EDCTP2
13.	Horizon Prize
14.	Q&A – Conclusion

4.  Stručný priebeh rokovaní, resp.  študijného pobytu:
    Na neformálnom stretnutí dňa 28. 4. 2015 od 17:00 do 20:30  sa delegáti a experti programového výboru SC1 zaoberali spoločnými pripomienkami k návrhu pracovného programu 2016/2017 týkajúcimi sa oblastí, ktoré nie sú dostatočne pokryté v pracovnom programe, otázkou jednokolových a dvojkolových výziev, projektmi typu ERA-NET, inovatívnym, vysoko-rizikovým nástrojom na financovanie infekčných chorôb a nedostatkom informácií poskytovaných včas zo strany programového výboru vrátane zápisov z týchto zasadnutí. Spoločné pripomienky zúčastnených štátov boli prednesené na zasadnutí programového výboru. 
    Zasadnutie programového výboru SC1 bolo celé venované návrhu pracovného programu SC1 2016/2017. Účastníkom bolo poskytnutý jeho utajený návrh na diskusiu. Oblasti, ktoré budú zahrnuté v pracovnom programe 2016/52017a z hľadiska informačno-komunikačných technológií ich charakterizuje: Self-management of health and mobile health, Digital Health literacy, Evidence on IT Technologies, Opportunities for SME, Well-being, Prevention, Personalisation, Data security and privacy, Big data, Interoperability and standards, In-silico trials. Je potrebný celý reťazec inovácií od výskumu cez podporné opatrenia a osobitné nástroje na ich dosiahnutie. Horizont 2020 prispeje sumou 2.7 miliardy do Európskeho fondu pre strategické investície (EFSI) a tento fakt bude mať za následok aj zníženie počtu výziev v porovnaní s SC1 WP 2014/2015 vrátane tých, kde prevažovala ponuka nad dopytom. Delegáti a experti boli informovaní o aktuálnom stave výziev PHC-2014-2. kolo, PHC-2014-1. kolo a HCO-2014, boli podpísané všetky grantové dohody (s výnimkou jednej) a projekty sa môžu začať realizovať od januára do mája 2015.V rámci výziev PHC 2015 (dvojkolová výzva) bolo podaných v prvom kole 2096 návrhov projektov, do 2. kola hodnotenia postúpilo 486 návrhov projektov a v rámci PHC 2015 (jednokolová) bolo podaných 711 návrhov projektov – v obidvoch prípadoch prebiehajú evalvačné procesy. V rámci koordinačných typov výziev boli účastníci stretnutia vyzvaní zaslať stanovisko programovému výboru, ktoré z nich budú prednostne podporovať a s akým rozpočtom. Začiatkom roka 2015 bola otvorená aj výzva Horizont Prize – Food Scanner s rozpočtom 1 mil. Euro pre dostupné a neinvazívne mobilné riešenie, ktoré úspešne posúdi nutričné hodnoty  a určí potencionálne škodlivé zložky v potravinách. Čo sa týka časového horizontu prípravy nového pracovného programu SC1 do polovice mája budú zapracované pripomienky Advisory Groups, budú prebiehať diskusie v rámci jednotlivých programových výborov, paralelné interakcie s DG Policy cez jednotlivé interné skupiny Horizontu 2020 a horizontálnymi riaditeľstvami EK o kľúčových novinkách. Do polovice júna budú prebiehať interné konzultácie v rámci jednotlivých DG a koncom septembra 2015 by mal byť publikovaný Pracovný program na roky 2016/2018 aj s jednotlivými výzvami na podávanie projektov. Na zasadnutí boli prezentované aj výsledky workshopu o personalizovanej medicíne.
     Na zasadnutí národných kontaktných bodov pre Zdravie, demografické zmeny a kvalitu života boli prezentované informácie týkajúce sa evalvačných procedúr hodnotenia projektov v danej oblasti, časový harmonogram Pracovného programu na roky 2016/2017, možnosti podávania projektov v oblasti nástroja pre malé a stredné podniky a jednotlivé iniciatívy patriace pod oblasť zdravia (IMI, Horizont Prize a EDCTP 2). Prvýkrát bol predstavený NCP network projekt HNN2.0, ktorý poskytuje národným kontaktným bodom možnosti podeliť sa o správnu prax a skúseností, ktoré budú využité pre podporu uchádzačov o podávanie projektov v rámci oblasti Zdravia. Prvá tréningová aktivita projektu sa uskutoční 17. júna 2015 v Bruseli.      
5.  Odporúčané závery:
Naďalej sledovať aktuálne výzvy v rámci Horizontu 2020 a informovať relevantné subjekty o nových informáciách prezentovaných na zasadnutí programového výboru. Pripraviť národný program a stratégiu pre personalizovanú medicínu na Slovensku.
6.   Prehľad prinesenej dokumentácie a miesto jej uloženia
Prezentácie z programového výboru budú dostupné v databáze EK CIRCABC.
7.   Osobitne vyhodnotený očakávaný prínos ZPC
Neformálne stretnutie členov programového výboru, kde boli dohodnuté spoločné stanoviská 
a postupy k jednotlivým otázkam prerokovávaným na programovom výbore. 
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Iveta Hermanovská		                  ......................................
Dátum: 11. 5. 2015
								
Správu schválil:  prof. RNDr. Ján TURŇA, CSc., generálny riaditeľ  ......................................